421.010 - Ordinaziun tar la lescha da scola (ordinaziun da scola)    421.010   Ordinaziun tar la lescha da scola (ordinaziun da scola)  dals 25-09-2012 (versiun dals 01-08-2022)  sa basond sin l'art. 45 al. 1 da la constituziun chantunala1) e sin l'art. 97 da la lescha  davart las scolas popularas dal chantun Grischun (lescha da scola)2)  relaschada da la regenza ils 25 da settember 2012  1. Instituziuns responsablas per la scola  Art.  1 Obligaziun d'admissiun 1 Mintga instituziun responsabla per la scola è obligada d'admetter scolaras e scolars   da vischnancas vischinas che n'han betg las purschidas publicas correspundentas per  laschar frequentar la scola, premess che l'infrastructura e che persunas d'instrucziun  avunda sajan avant maun.  Art.  2 Daners da scola 1 En cas d'ina collavuraziun contractuala tenor l'artitgel 5 surpiglia la vischnanca da  domicil ils daners da scola ed ils custs da transport, nun che l'instituziun responsabla  per la scola fixeschia in'autra regulaziun. Ina participaziun als custs da las persunas   cun la pussanza dals geniturs n'è betg admessa. 2 Ils  daners  da  scola  cumpiglian  maximalmain  ils  custs  cumplains  per  scolara  u  scolar dal stgalim correspundent. 3 En cas da dispita decida il departament davart l'attribuziun e davart ils daners da  scola.  Art.  3 Collavuraziun cun instituziuns privatas ch'èn responsablas per la  scola  1 Contracts  tranter  instituziuns  responsablas  per  la  scola  privatas  e  publicas  ston  vegnir approvads dal departament.  1) DG 110.100 2) DG 421.000  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/421.000/rm   421.010    2. Purschidas da scola e da furmaziun  2.1. STGALIMS DA SCOLA  Art.  4 Entrada e frequentaziun dal stgalim da la scolina 1 Entrà en il stgalim da la scolina vegni il cumenzament da l'onn da scola. La scolina  sto vegnir frequentada regularmain.  Art.  5 Models dal stgalim secundar I 1 La furmaziun da classas da nivel sin il stgalim secundar I sto vegnir prendida en  mira. 2 L'instituziun  responsabla  per  il  stgalim  secundar  I  po  manar  la  scola  reala  e  secundara tenor differents models cooperativs. 3 Il departament relascha directivas davart l'organisaziun e per la permeabilitad.  2.2. OBLIGAZIUN D'IR A SCOLA, LIEU DA SCOLA E  FREQUENTAZIUN GRATUITA  Art.  6 Frequentaziun en in'autra instituziun ch'è responsabla per la scola 1 Sin dumonda da las persunas cun la pussanza dals geniturs po in uffant vegnir   admess – en cas motivads – a la scola d'ina autra instituziun ch'è responsabla per la   scola. Il cussegl da scola da quella instituziun decida davart l'admissiun sco er davart  ils daners da scola, e quai cun il consentiment da l'instituziun responsabla per la   scola cedenta. 2 Ils  daners  da scola  ed  eventuals  custs  da  transport  vegnan  pajads  per  regla  da  l'instituziun cedenta.  Las persunas cun la pussanza dals geniturs han da pajar ils   daners da scola ed eventuals custs da transport, sche la scola da l'autra instituziun  responsabla  per  la  scola  vegn  frequentada  per  motivs  che  sa  chattan  surtut  en   l'interess persunal dad ellas sezzas u da l'uffant. 3 Sch'ina scolaziun speziala integrativa, ch'è vegnida ordinada da l'uffizi, na po betg  vegnir realisada en la scola regulara da l'instituziun responsabla per la scola, e quai   per motivs che n'èn betg en l'interess da las persunas cun la pussanza dals geniturs u  da  l'uffant,  ha  l'uffant  il  dretg  d'ina  instrucziun  correspundenta  tar  l'instituziun  responsabla per la scola adattada la pli vischina. * 4 Las premissas  valan  sco  ademplidas,  sch'ils  motivs  èn vegnids examinads  dals  posts spezialisads da l'uffizi, avant che las mesiras èn vegnidas ordinadas, e sch'igl  exista per la midada in connex direct cun la realisaziun da la scolaziun speziala. * 5 Sche las premissas tenor l'alinea 4 èn ademplidas, surpiglia il chantun ils daners da  scola sco er ils eventuals custs da transport. *  2       421.010   Art.  7 Spustament e suspensiun da l'entrada en scolina 1 Las instituziuns responsablas per la scola pon er admetter al stgalim da la scolina  uffants che cumpleneschan il 4. onn da vegliadetgna fin ils 31 da december da l'onn  chalendar current. 2 Suenter avair tadlà las persunas cun la pussanza dals geniturs po il cussegl da scola  suspender l'entrada en scolina per 1 onn, sch'ina expertisa dal servetsch psicologic  da scola attesta che las premissas per entrar en scolina n'èn betg ademplidas tenor il  stadi da svilup e ch'ina scolaziun speziala na vegn betg en dumonda.  Art.  8 Spustament e suspensiun da l'entrada en scola primara 1 Sin dumonda po il cussegl da scola conceder la permissiun per entrar pli baud en  scola, premess ch'i saja avant maun in'expertisa dal servetsch psicologic da scola e   ch'i na dettia naginas resalvas cunter in'admissiun a la scola. 2 Suenter avair tadlà las persunas cun la pussanza dals geniturs po il cussegl da scola  suspender l'entrada en scolina per 1 onn, sch'ina expertisa dal servetsch psicologic  da scola attesta che las premissas per entrar en scola n'èn betg ademplidas tenor il  stadi da svilup e ch'ina scolaziun speziala na vegn betg en dumonda.  Art.  9 Frequentaziun postobligatorica da la scola 1 A scolaras ed a scolars che han ademplì l'obligaziun d'ir a scola da 9 onns, che   n'han però anc betg terminà il stgalim secundar I, po il cussegl da scola permetter –  sin dumonda da las persunas cun la pussanza dals geniturs – da frequentar ulteriurs  onns da scola. 2 Tgi  che lavura manglusamain u tgi  che n'observa betg l'urden da scola  malgrà  in'admoniziun e malgrà in'orientaziun da las persunas cun la pussanza dals geniturs,  po vegnir exclus da la scola tras il cussegl da scola.  Art.  10 Relaschada anticipada 1 Sin dumonda da las persunas cun la pussanza dals geniturs po il cussegl da scola  decider la relaschada da l'obligaziun d'ir a scola il pli baud suenter 8 onns da scola   obligatorics, premess ch'i vegnia absolvida in'autra scolaziun entaifer u ordaifer la  scola. 2 L'uffizi decida davart ulteriuras excepziuns e relascha las disposiziuns executivas  davart il termin e davart la procedura d'ina relaschada anticipada.  Art.  11 Transport da scolaras e da scolars 1 Relaziuns che pretendan in transport da las scolaras e dals scolars èn avant maun,  sch'i na po betg vegnir pretendì dad ellas e dad els d'ir a pe a scola, en spezial, sche: a) la via è spezialmain lunga u privlusa; b) igl è avant maun in impediment che engrevgescha considerablamain da far la    via senza transport.   3     421.010    2.3. SCOLAS PRIVATAS ED INSTRUCZIUN PRIVATA  Art.  12 Dretg d'instruir 1 Persunas d'instrucziun da scolas privatas e per l'instrucziun privata ston ademplir  las medemas premissas concernent il dretg d'instruir sco las persunas d'instrucziun  da la scola populara publica.  Art.  13 Mesiras en cas da premissas nunsuffizientas 1 Sche l'instrucziun privata u l'instrucziun en ina scola privata na correspunda betg a  las pretensiuns legalas, a las pretensiuns dal plan d'instrucziun u a las cundiziuns, po   il  departament  disponer che questas scolaras e  quests scolars midian en la  scola   publica. 2 La  regenza  po  disponer  che  scolas  privatas  vegnian  serradas,  sch'ellas  n'adempleschan betg las disposiziuns legalas u las cundiziuns.  3. Organisaziun da la scola  3.1. GESTIUN ED ORGANISAZIUN  Art.  14 Approvaziun da l'urden da scola 1 Per esser valaivel sto l'urden da scola vegnir approvà dal departament.  Art.  15 Premissas minimalas a direcziuns da scola 1 Las direcziuns da scola adempleschan las premissas minimalas, sche: a) la direcziun operativa da la scola vegn surdada a las manadras ed als manaders   da scola en ils secturs da la pedagogia e da la pedagogia speziala, dal persunal,  da l'organisaziun, da l'administraziun e da las finanzas e sche las incumbensas  correspundentas èn fixadas en in carnet d'obligaziuns;  b) * las manadras ed ils manaders da scola han experientschas professiunalas en il   sectur  pedagogic  sco  er  ina  scolaziun  supplementara  en  il  sectur  da  la  direcziun  d'ina  scola.  L'uffizi  decida  davart  l'equivalenza  d'experientschas  professiunalas e da direcziun sco er da scolaziuns;  c) il pensum da lavur da la manadra u dal manader da scola per ademplir questa   incumbensa importa almain 20 pertschient d'ina plazza. Per calcular il pensum  d'occupaziun  minimal  valan  las  disposiziuns  da  la  lescha  chantunala  dal  persunal1);  d) las  directivas  dal  departament  areguard  las  interfatschas  a  las  instanzas  chantunalas vegnan ademplidas.  1) DG 170.400  4    https://www.gr-lex.gr.ch/data/170.400/rm    421.010   2 Sche l'instituziun responsabla per la scola na chatta cun las stentas usitadas betg ina  persuna adattada sco manadra u manader da scola cun ina scolaziun supplementara   terminada en il sectur da la direcziun d'ina scola, valan las premissas minimalas – en   cas d'in engaschament – medemamain sco ademplidas, sche: * a) la manadra u il manader da scola frequenta ina scolaziun en il sectur da la   direcziun d'ina scola ch'è renconuschida da l'uffizi; e b) la  scolaziun  renconuschida  en  il  sectur  da  la  direcziun  d'ina  scola  vegn   terminada cun success entaifer 3 onns suenter il cumenzament da quella. 3 Las contribuziuns ad instituziuns responsablas per la scola cun ina direcziun da  scola tenor l'alinea 2 vegnan pajadas a partir dal cumenzament da la scolaziun. Sche  la scolaziun na vegn betg terminada entaifer il termin tenor l'alinea 2 litera b, ston  las contribuziuns pajadas vegnir restituidas al chantun. *  Art.  16 Obligaziuns da las direcziuns da scola 1 L'uffizi  po  declerar  occurrenzas  e  curs  da  furmaziun  supplementara  sco  obligatorics per las direcziuns da scola. 2 Las direcziuns da scola èn obligadas da dar infurmaziuns a l'uffizi.  Art.  17 Direcziuns da scola cuminaivlas 1 Per direcziuns da scola che lavuran per differentas instituziuns responsablas per la  scola  sto  ina  regulaziun  cuminaivla  ed  unitara  dal  temp  da  lavur  e  da  las  cumpetenzas vegnir fixada en in contract.  Art.  18 Registraziun da datas statisticas 1 Las instituziuns responsablas per la scola èn obligadas da registrar datas statisticas  tenor las directivas dal departament.  3.2. MANASCHI DA SCOLA  Art.  19 Grondezzas maximalas da las partiziuns 1 Ina partiziun da scolina na dastga per regla betg avair dapli che 20 uffants. 2 Ina partiziun da scola primara na dastga per regla betg avair dapli che: a) 24 scolaras e scolars tar ina partiziun d'ina classa; b) 20 scolaras e scolars tar ina partiziun da duas classas; c) 18 scolaras e scolars tar ina partiziun da trais classas; d) 16 scolaras e scolars tar ina partiziun da quatter classas; e) 14 scolaras e scolars tar ina partiziun da tschintg u da sis classas. 3 Ina partiziun da scola secundara na dastga per regla betg avair dapli che: a) 22 scolaras e scolars tar ina partiziun d'ina classa; b) 18 scolaras e scolars tar ina partiziun da duas u da trais classas.   5     421.010    4 Ina partiziun da scola reala na dastga per regla betg avair dapli che: a) 20 scolaras e scolars tar ina partiziun d'ina classa; b) 16 scolaras e scolars tar ina partiziun da duas u da trais classas. 5 Ina partiziun da lavurs a maun e d'economia da chasa na dastga per regla betg avair  dapli che: a) 14 scolaras e scolars tar ina partiziun d'ina classa; b) 12 scolaras e scolars tar ina partiziun da pliras classas.  Art.  20 Grondezzas minimalas da las partiziuns 1 Las partiziuns na dastgan per regla betg sutpassar ils suandants dumbers minimals: a) scolina: 5 uffants; b) scola primara: 5 scolaras e scolars; c) scola reala: 7 scolaras e scolars; d) scola secundara: 10 scolaras e scolars. 2 Il stgalim secundar I sto avair tut en tut almain 17 scolaras e scolars.  Art.  21 Adattaziun da las grondezzas minimalas e maximalas da las  partiziuns, excepziuns  1 Sche scolaras e scolars da lingua estra, impedids u che dovran in'autra promoziun  intensiva vegnan admess ad ina partiziun, sto il dumber maximal admess da scolaras  e da scolars vegnir reducì adequatamain. Il departament relascha directivas davart  l'execuziun. 2 Sin dumonda da l'instituziun responsabla per la scola po il departament conceder  ina permissiun limitada per divergiar per in tschert  temp dal dumber maximal u   minimal da scolaras e da scolars per partiziun.  Art.  22 Occurrenzas da scola spezialas 1 L'instituziun responsabla per la scola po declerar sco obligatoricas occurrenzas da   scola spezialas che han lieu ils suentermezdis libers u las sondas.  Art.  23 Lecziuns per mez di sin il stgalim primar 1 Mintga mez di èn per regla admessas sin il stgalim primar maximalmain 4 lecziuns. 1bis En  cas  motivads  pon  las  instituziuns  responsablas  per  la  scola  prevair   maximalmain 5 lecziuns per mez di. * 2 Tranter las lecziuns stoi dar ina pausa d'almain 5 minutas.  6       421.010   Art.  24 Uras da bloc 1 Durant las uras da bloc ha per regla lieu l'instrucziun. Ultra da quai pon las uras da  bloc er  vegnir  duvradas per purschidas che han in  connex cun l'instrucziun,  sco  l'agid per far lezias e pensums, la scolaziun musicala da basa u lecziuns da sport   supplementaras. 2 La  realisaziun  da  purschidas  che  han  in  connex  cun  l'instrucziun  po  er  vegnir  surdada a persunas privatas qualifitgadas. 3 Il departament po relaschar directivas per garantir la qualitad.  Art.  25 Dis da congedi 1 Ils  dis  da congedi  per  scolaras  e  scolars  che vegnan concedids  da  l'instituziun  responsabla per la scola pon er vegnir permess en furma da lecziuns singulas. La  quantitad totala na dastga betg surpassar 15 dis da scola u il tripel da la dotaziun da  lecziuns per emna dal stgalim da scola respectiv.  3.3. CUNTEGNS DIDACTICS, PLAN D'INSTRUCZIUN E MEDS  D'INSTRUCZIUN  Art.  26 Roms d'instrucziun 1. stgalim primar  1 La tavla da lecziuns per il stgalim primar cumpiglia roms obligatorics. * 2 Per  il  rom "religiun"  èn  responsablas  las  baselgias  chantunalas.  El  sto  vegnir  integrà en ils uraris sco rom obligatoric. *  Art.  27 2. stgalim secundar I 1 La tavla da lecziuns per il stgalim secundar cumpiglia roms obligatorics e roms  d'elecziun. * 2 Per  il  rom "religiun"  èn  responsablas  las  baselgias  chantunalas.  El  sto  vegnir  integrà en ils uraris sco rom obligatoric. * 3 … * 4 … * 5 … *  Art.  28 Scolas e classas che vegnan manadas en moda bilingua 1 Scolas e classas che vegnan manadas en moda bilingua vegnan permessas da la   regenza sin basa d'ina dumonda e d'in concept correspundent.   7     421.010    Art.  29 Meds d'instrucziun 1 La  regenza  concluda  davart  l'ediziun  u  davart  la  nova  elavuraziun  d'in  med  d'instrucziun. 2 Per meds d'instrucziun che vegnan duvrads probablamain da main che 500 scolaras   e scolars pon vegnir realisadas soluziuns pli favuraivlas. 3 L'uffizi dispona la reediziun da meds d'instrucziun senza midadas. 4 L'uffizi fixescha il pretsch da vendita dals meds d'instrucziun.  3.4. PURSCHIDAS CUMPLEMENTARAS  Art.  30 Scolas secundaras da vallada 1. structura  1 La scola secundara da vallada cumpiglia maximalmain 3 classas che suondan la  6. classa primara. La 3. classa po vegnir manada tenor las disposiziuns federalas per  scolas da maturitad.  Art.  31 2. renconuschientscha 1 La  regenza  decida  davart  la  reconuschientscha  d'ina  scola  secundara  sco  scola  secundara da vallada, sch'il basegn vegn cumprovà. 2 La regenza conceda e retira a la scola secundara da vallada la permissiun da manar  la 3. classa tenor las disposiziuns federalas per scolas da maturitad.  Art.  32 3. plan d'instrucziun 1 Da princip valan il plan d'instrucziun e la tavla da lecziuns da la scola secundara.   Divergenzas che vegnan chaschunadas da l'instrucziun en ils  roms spezials,  ston  vegnir preschentadas en in concept e ston vegnir approvadas dal departament. 2 L'uffizi  po dispensar scolaras e scolars che visitan roms spezials,  da frequentar  singuls roms dal plan d'instrucziun ordinari da la scola secundara. 3 Sche  la  3.  classa  vegn  manada  tenor  las  disposiziuns  federalas  per  scolas  da  maturitad,  vegnan applitgads  confurm al  senn il  plan  d'instrucziun  e  la  tavla  da  lecziuns da la scola chantunala.  Art.  33 4. garanzia da la qualitad 1 Sch'ina  classa  vegn  manada  tenor  las  disposiziuns  federalas  per  scolas  da  maturitad, ston vegnir ademplidas las suandantas cundiziuns per garantir la qualitad  da la scolaziun: a) las persunas d'instrucziun frequentan occurrenzas da furmaziun supplementara   per persunas d'instrucziun da las scolas medias dal Grischun confurm a las   premissas per scolas medias privatas;  8       421.010   b) las scolaras ed ils scolars ston vegnir preparads uschia ch'els pon entrar a la   fin da la 3.  classa en ina scola media dal Grischun,  per regla senza ch'els   stoppian repeter in onn da scola;  c) las absolventas ed ils absolvents d'ina 3. classa ston frequentar per regla avant  che cumenzar cun la 4. classa d'ina scola media dal Grischun in curs intensiv   da lingua tudestga che sto vegnir definì dal departament. Il chantun surpiglia   ils custs dal curs.  Art.  34 Classas da talent 1 L'admissiun da scolaras e da scolars en ina classa da talent è colliada cun premissas  che vegnan fixadas da la regenza. * 2 Classas da talent pon vegnir manadas mo sin il stgalim secundar I.  Art.  35 Purschidas supplementaras per uffants da lingua estra 1 Las instituziuns responsablas per la scola mettan a disposiziun ina instrucziun da  promoziun per scolaras e scolars da lingua estra. En cas da basegn installeschan ellas  classas da scolarisaziun per scolaras e scolars da lingua estra. 2 L'instrucziun da promoziun per scolaras e scolars da lingua estra ha per regla lieu  durant il temp d'instrucziun ordinari. 3 L'instrucziun sto vegnir dada en unitads entiras u en mesas unitads.  Art.  36 Promoziun speziala d'uffants da lingua estra en lur lingua e cultura 1 Uffants da naziunalitad betg svizra che vegnan instruids da lur consulats sin agens  custs en la lingua, en l'istorgia ed en la cultura da lur pajais duessan sche pussaivel  survegnir il temp necessari er durant l'instrucziun ordinaria. 2 Per  quest  intent  mettan  las  instituziuns  responsablas  per  la  scola  a  disposiziun  gratuitamain las localitads d'instrucziun.  Art.  37 Purschidas da time-out 1 Purschidas da time-out ston vegnir installadas da las instituziuns responsablas per   la scola sco partiziuns che vegnan manadas en moda separada. 2 Purschidas da time-out servan a scolar per in tschert temp sco er ad observar ed a  sviluppar la persunalitad da scolaras e da scolars cun in cumportament extraordinari. 3 La durada dastga surpassar 3 mais mo en cas excepziunals motivads. 4 Sche pussaivel sto vegnir intermediada la materia da la classa regulara. La finamira  è la reintegraziun en la classa regulara.   9     421.010    3.5. PROMOZIUN E MIDADA DA STGALIM  Art.  38 Promoziun, princips 1 Las decisiuns da promoziun han primarmain l'intent da promover l'emprender. 2 En in giudicament cumplessiv da las scolaras e dals scolars ston – per la promoziun  – vegnir resguardads commensuradamain er facturs sco l'existenza d'ina lingua estra  sco er il stadi da svilup corporal e spiertal. 3 Las persunas cun la pussanza dals geniturs sco er las scolaras ed ils scolars vegnan   integrads confurm al stgalim en ils process da giudicament e da decisiun.  Art.  39 Promoziun periclitada 1 Sche la promoziun è periclitada, orientescha la persuna d'instrucziun da classa las  persunas cun la pussanza dals geniturs en scrit il pli tard 12 emnas avant la fin da   l'onn da scola.  Art.  40 Nunpromoziun 1 Per scolaras e scolars che n'èn betg en cas da suandar l'instrucziun tenor il plan  d'instrucziun e che na cuntanschan betg la finamira da l'instrucziun e da l'emprender   d'ina classa po vegnir decretada la nunpromoziun la fin da l'onn da scola. 2 La decisiun da la nunpromoziun vegn communitgada da la persuna d'instrucziun da  classa en scrit a las persunas cun la pussanza dals geniturs ensemen cun l'indicaziun   dals meds legals il pli tard 20 dis avant la fin da l'onn da scola.  Art.  41 Cuntinuaziun da l'onn da scola en la classa pli bassa 1 Sch'ina  scolara  u  in  scolar  è  surdumandà,  po  il  cussegl  da  scola  –  cun  il   consentiment  da  las  persunas  cun  la  pussanza  dals  geniturs  e  da  la  persuna  d'instrucziun da classa – concluder excepziunalmain durant l'emprim semester che la  scolara u il scolar stoppia midar en la classa pli bassa.  Art.  42 Sursiglir ina classa 1 Sin basa d'in rapport da la persuna d'instrucziun da classa davart la prestaziun e   davart il stadi da svilup d'ina scolara u d'in scolar po il cussegl da scola approvar la   dumonda da las persunas cun la pussanza dals geniturs da sursiglir ina classa. En cas  d'intschertezzas  u  sch'i  na  po  betg  vegnir  cuntanschì  in  accord  tranter  las  parts   participadas, po vegnir consultà il servetsch psicologic da scola.  Art.  43 Procedura d'admissiun 1 La procedura d'admissiun duai da princip succeder senza examen e garantir che las   scolaras ed ils scolars vegnan assegnads a la scola reala u a la scola secundara tenor   lur qualificaziun. 2 L'uffizi relascha directivas davart la procedura d'admissiun.  10       421.010   3.6. MESIRAS DA LA PEDAGOGIA SPEZIALA  Art.  44 Purschidas da la scolaziun e da la promoziun 1 La promoziun integrativa cumpiglia la promoziun sco prevenziun, la promoziun  senza adattaziun da las finamiras da l'instrucziun e la promoziun cun adattaziun da  las finamiras da l'instrucziun. 2 Las  mesiras  pedagogic-terapeuticas  cumpiglian  la  logopedia  e  la  terapia  psicomotorica. 3 L'instrucziun  en  il  rom  da  la  scolaziun  speziala  cumpiglia  la  promoziun  e  la   scolaziun d'uffants e da giuvenils che n'èn betg en cas da suandar a vista mesauna ed  a lunga vista l'instrucziun en la scola regulara malgrà las mesiras simplas. 4 L'assistenza che tutga tiers cumpiglia las purschidas da structuras dal di, la dimora  staziunara e la tgira en instituziuns da la scolaziun speziala. Ella po er cumpigliar las  fins d'emna u las vacanzas. 5 Las  mesiras  en  cas  d'in  grond  basegn  da  promoziun  cumpiglian  l'educaziun  prescolara pedagogic-curativa, la logopedia en la vegliadetgna prescolara e suenter  ch'il temp da scola obligatoric è ademplì, l'audiopedagogia sco er las mesiras en cas   da donns da la vesida. 6 L'assistenza staziunara d'uffants cun impediments considerabels avant lur entrada  en scolina cumpiglia las purschidas da structuras dal di, la dimora e la tgira.  Art.  45 Furmas da la scolaziun e da la promoziun 1 Sco integrativa vala quella furma da la scolaziun e da la promoziun, tar la quala la  part principala da l'instrucziun ha lieu en la classa regulara. 2 Sco parzialmain integrativa vala quella furma da la scolaziun e da la promoziun, tar   la quala singulas unitads da l'instrucziun han lieu ordaifer la classa regulara en furma  d'ina instrucziun da gruppa u d'ina instrucziun individuala. 3 Sco separativa vala quella furma da la scolaziun e da la promoziun, tar la quala la   part principala da l'instrucziun ha lieu ordaifer la classa regulara.  Art.  46 Garanzia da la purschida simpla da la pedagogia speziala 1 Per garantir las mesiras simplas, en spezial la promoziun da la prevenziun, vegnan  las  instituziuns  responsablas  per  la  scola  animadas  d'engaschar  ina  persuna  spezialisada  per  la  pedagogia  curativa  per  almain  duas  unitads  d'instrucziun  per  emna per partiziun dal stgalim da scolina e dal stgalim primar.   11     421.010    Art.  47 Proceduras concernent las mesiras da la pedagogia speziala 1. en general  1 La  decisiun  concernent  la  realisaziun  da  mesiras  da  la  pedagogia  speziala  sto  vegnir prendida cun tegnair quint dal bainstar e da las pussaivladads da sa sviluppar  da la scolara u dal scolar sco er resguardond ils conturns da la scola e l'organisaziun  da la scola. 2 L'opportunitad  da  las  mesiras  ordinadas  sto  vegnir  examinada  periodicamain.  Eventualmain ston quellas vegnir midadas u terminadas. 3 Las persunas cun la pussanza dals geniturs ston vegnir integradas en la procedura  da decisiun concernent las mesiras da la pedagogia speziala.  Art.  48 2. en il sectur simpel 1 Il scleriment en il sectur simpel vegn fatg dals posts spezialisads renconuschids dal  departament, sche: a) igl existan intschertezzas u i na po betg vegnir cuntanschì in accord tranter las   parts participadas davart la realisaziun da mesiras da la pedagogia speziala; b) las finamiras da l'instrucziun duain vegnir adattadas; c) igl è necessari da realisar mesiras pedagogic-terapeuticas. 2 La deliberaziun da scolaras e da scolars da singuls roms dovra la permissiun da  l'uffizi.  Art.  49 3. en il sectur pretensius 1 Las mesiras da la pedagogia speziala en il sectur pretensius vegnan garantidas da   l'uffizi. 2 L'ordinaziun da mesiras pretensiusas da la pedagogia speziala premetta ch'il post  spezialisà da l'uffizi u che terzas persunas incumbensadas da l'uffizi hajan fatg ils   scleriments necessaris. L'annunzia per laschar far quests scleriments sto vegnir fatga  da las persunas cun la pussanza dals geniturs.  Art.  50 Incaricas da prestaziun 1 Las incaricas da prestaziun ad instituziuns da la scolaziun speziala valan per regla 4  onns. Ellas reglan en spezial il gener, la qualitad e la quantitad da la purschida, la   qualificaziun dal persunal, la controlla da las prestaziuns che vegnan messas a quint   ed ils princips da l'indemnisaziun da las prestaziuns.  Art.  51 Scolaras e scolars cun talents extraordinaris 1 Sche necessari installeschan las instituziuns responsablas per la scola purschidas  spezialas per scolaras e scolars che han talents extraordinaris. Questa incumbensa po  er vegnir surdada a terzas persunas. 2 Ad uffants che profitan da talas purschidas sto sche necessari vegnir dà il temp  necessari er durant il temp d'instrucziun usità.  12       421.010   3 Da las persunas cun la pussanza dals geniturs po vegnir incassada ina contribuziun  adequata.  3.7. ASSICURANZA  Art.  52 Assicuranza cunter accidents 1 Las scolaras ed ils scolars  ston vegnir  assicurads cunter accidents en scola,  tar   occurrenzas da scola e sin via a scola per las suandantas prestaziuns minimalas: a) cas da mort: 10 000 francs; b) invaliditad: 150 000 francs, 350 pertschient cumulativ.  Art.  53 Assicuranza da responsabladad 1 La summa da garanzia per donns da persunas e per donns materials sto importar  ensemen almain 5 milliuns francs per cas da donn.  4. Las scolaras ed ils scolars  Art.  54 Exclusiun da la scola 1 Avant che prender la decisiun sin exclusiun da la scola sto il cussegl da scola dar la   pussaivladad a las persunas cun la pussanza dals geniturs da prender posiziun en  scrit u a bucca. El po desister da quai, sch'igl è necessari d'agir immediatamain.  5. Las persunas d'instrucziun  5.1. ENGASCHAMENT ED OBLIGAZIUNS  Art.  55 Dretg d'instruir 1 Sco persuna d'instrucziun è elegibla tgi che posseda in certificat da qualificaziun  che correspunda al reglament da furmaziun correspundent, relaschà da la conferenza  svizra dals directurs chantunals da l'educaziun publica (CDEP). 2 En  cas  da  certificats  da  qualificaziun  esters  sto  vegnir  inoltrada  a  l'uffizi  la   verificaziun da l'equivalenza da la CDEP.  Art.  56 Curs da furmaziun supplementara obligatorics 1 L'uffizi  po  organisar  curs  da  furmaziun  supplementara  e  dietas  da  lavur  per  persunas d'instrucziun e declerar la participaziun sco obligatorica. El po er declerar  sco obligatorica la participaziun a curs ed a dietas da lavur che vegnan arranschads  d'organisaziuns professiunalas.   13     421.010    Art.  57 Curs da furmaziun supplementara facultativs 1 Curs da furmaziun supplementara facultativs han lieu durant il temp liber da scola  respectivamain da scolina.  Art.  58 Congedi da furmaziun supplementara 1 Il congedi da furmaziun supplementara è collià cun las suandantas cundiziuns: * a) * la persuna d'instrucziun ha frequentà sin basa facultativa durant sia activitad   d'instrucziun da fin ussa curs da furmaziun supplementara che han durà tut en  tut almain mez uschè ditg sco il congedi dumandà;  b) * il congedi da furmaziun supplementara sto vegnir prendì en in temp coerent ed  ha lieu da princip durant il temp da scola;  c) * il cuntegn dal congedi da furmaziun supplementara stat per regla en in stretg  connex cun il plan d'instrucziun.  2 Il manaschi da scola na dastga betg vegnir pregiuditgà tras il congedi.  Art.  59 Facilitaziun da vegliadetgna 1 A persunas  d'instrucziun  cun  in  pensum cumplain  vegn  concedida  a  partir  dal  55avel  onn  da  vegliadetgna  ina  facilitaziun  da  vegliadetgna  da  2  unitads  d'instrucziun  per  emna  ed  a  partir  dal  60avel  onn  da  vegliadetgna  ina  tala  da  3 unitads d'instrucziun per emna. La facilitaziun da vegliadetgna vegn concedida  davent  dal  cumenzament  da  l'onn  da  scola,  en  il  qual  la  persuna  d'instrucziun  cumplenescha il 55avel respectivamain il 60avel onn da vegliadetgna. 2 La  facilitaziun  da  vegliadetgna  vala  er  per  persunas  d'instrucziun  ch'èn  engaschadas tar pliras instituziuns responsablas per la scola.  Art.  60 Schliaziun da la relaziun da lavur 1 La schliaziun ordinaria da la relaziun d'engaschament sto succeder per la fin da  l'onn  da scola.  Ella  sto  vegnir  communitgada en scrit  a  la  persuna d'instrucziun  respectivamain a l'instituziun responsabla per la scola fin la fin da mars.  5.2. SALARISAZIUN  Art.  61 Augment dals stgalims dal salari minimal 1 Suenter il salari inizial suondan 21 stgalims da salari annuals. Ils emprims trais   stgalims da salari importan mintgamai 4, ils proxims nov mintgamai 3, ils proxims  sis mintgamai 2 ed ils ultims trais mintgamai 1 pertschient da l'emprim stgalim da   salari. 2 Las instituziuns responsablas per la scola pon er fixar ina regulaziun concernent il   svilup dal salari analogamain al dretg chantunal da persunal.  14       421.010   6. Finanziaziun da las scolas  6.1. PRINCIP  Art.  62 * …  6.2. CONTRIBUZIUNS DAL CHANTUN E DA LAS  INSTITUZIUNS RESPONSABLAS PER LA SCOLA  Art.  63 Assegn da las pauschalas per la scola regulara 1 Il  chantun  assegna  las  pauschalas  per  la  scola  regulara  a  las  instituziuns  responsablas per la scola cun almain in pajament a quint e cun in pajament final per   onn  da  scola.  Decisivs  èn  las  scolaras  ed  ils  scolars  che  vegnan  instruids  da  l'instituziun  responsabla  per  la  scola  il  di  da referenza  da  la  dumbraziun  da las  scolaras e dals scolars. 2 … *  Art.  64 Pauschala per la direcziun da la scola 1 Il dretg da survegnir contribuziuns per il proxim onn da scola han las instituziuns  responsablas  per  la  scola,  che  han  installà  ina  direcziun  da  scola  fin  ils  31  da  fanadur. 2 Las  instituziuns  responsablas  per  la  scola  èn  obligadas  d'annunziar  a  l'uffizi  midadas ch'èn relevantas per il dretg da survegnir contribuziuns sco er midadas tar il  persunal da las direcziuns da scola entaifer 20 dis. 3 Las contribuziuns a las direcziuns da scola regiunalas vegnan pajadas a las singulas  instituziuns responsablas per la scola tenor lur dumber da scolaras e da scolars.  Art.  65 Pauschala supplementara per scolas pitschnas 1. lieus da scola periferics  1 Il lieu da scola è quel lieu, nua ch'i vegn instruida la gronda part da las lecziuns per   emna d'ina partiziun. 2 In lieu da scola vala sco periferic: a) sch'el  sa  chatta  ordaifer  in  territori  d'abitadi  serrà  u  en  ina  situaziun   allontanada ed i na sa chatta en ina vischinanza adequata nagin lieu da scola  che ha la medema lingua da scola u il medem stgalim da scola; u  b) sche l'intschess è fitg grond e la maioritad da las scolaras e dals scolars ha ina   lunga via da scola.  3 Il departament fa mintga onn ina glista da las instituziuns responsablas per la scola   che han lieus da scola periferics. Per far la glista vala la situaziun da l'october da  l'onn precedent.   15     421.010    Art.  66 2. calculaziun 1 Las  tariffas  da  partenza  da  las  pauschalas  supplementaras  per  scolas  pitschnas  importan per il stgalim primar maximalmain 4000 francs e per il stgalim secundar I  maximalmain 1000 francs. Decisiv è il dumber total da scolaras e scolars al lieu da   scola. * 2 Il  product  or  dal  dumber da scolaras  e  da scolars  multiplitgà cun la  tariffa  da   partenza  respectiva  tenor  l'alinea  1  sa  reducescha  linearmain  cun  il  dumber  da  scolaras e da scolars a 0 francs tar 66 scolaras e scolars.  Art.  67 Pauschala supplementara per scolas secundaras da vallada 1 Imputablas  sco  pauschala  supplementara  per  scolas  secundaras  da  vallada  èn  sulettamain quellas lecziuns ch'èn vegnidas dadas effectivamain.  Art.  68 Contribuziuns da la vischnanca e dals geniturs a la scolaziun  speziala  1 La participaziun als custs da las instituziuns responsablas per la scola importa 21  francs  per  di  chalendar.  La  participaziun  da  las  persunas  cun  la  pussanza  dals   geniturs als custs per l'alimentaziun e per l'assistenza importa per di da dimora 10   francs  en  cas  d'ina  scolaziun  speziala  interna  e  5  francs  en  cas  d'ina  scolaziun  speziala externa.  Art.  69 Contribuziuns per ina furmaziun supplementara obligatorica e per in  congedi da furmaziun supplementara 1. princip  1 Als suandants custs per la furmaziun supplementara obligatorica e per il congedi da   furmaziun supplementara paja il chantun contribuziuns: a) * custs da curs fin maximalmain 11 000 francs; b) custs da la substituziun. 2 Las contribuziuns als custs da la substituziun correspundan a 28 pertschient da la   salarisaziun  iniziala  d'ina  persuna  d'instrucziun  da  la  categoria  da  persunas  d'instrucziun respectiva. * 3 Las instituziuns responsablas per la scola surpiglian ils suandants custs: a) la salarisaziun da la persuna d'instrucziun e da sia substituziun; b) ils custs da viadi sco er ils custs da l'alloschi e da l'alimentaziun ordaifer, e    quai tenor ina tariffa che vegn fixada dal departament. 4 En  cas  d'ina  furmaziun  supplementara  obligatorica  surpiglia  il  chantun  supplementarmain ils custs dals documents dal curs. 5 Ils curs da furmaziun supplementara ch'èn obligatorics ston vegnir frequentads per  regla  per  almain  la  mesadad  en  il  temp  liber  d'instrucziun.  La  durada  da  la  substituziun vegn fixada dal departament.  16       421.010   Art.  70 2. premissas per survegnir contribuziuns 1 L'uffizi  po  colliar  il  pajament  da  las  contribuziuns  cun  la  cundiziun  che  la  furmaziun supplementara vegnia terminada cun success.  Art.  71 Pauschalas per transports da scolaras e scolars * 1 Il chantun conceda contribuziuns pauschalas a las instituziuns responsablas per la  scola per vias da scola da scolaras e scolars da passa 2 kilometers. * 2 Sco via da scola vala la distanza tranter il lieu da domicil da las scolaras e dals   scolars  ed  il  lieu  da  scola.  L'uffizi  fixescha  la  distanza  tranter  ils  lieus  correspundents che po vegnir imputada. Decisiv è il register dals lieus da l'uffizi  federal da statistica. La basa furma l'enquista dal dumber da scolaras e scolars e dal  lieu da domicil che vegn fatga mintgamai il settember. * 3 Per in onn da scola e per mintga scolara u scolar importa la pauschala 65 francs per   kilometer viadi da scola simpel imputabel. *  7. Instanzas  Art.  72 Inspecturat, incumbensas 1 L'inspecturat ha en spezial las suandantas incumbensas: a) controllar,  sche  las  instituziuns  responsablas  per  la  scola  realiseschan  ed   observan las prescripziuns chantunalas ed ils standards da qualitad; b) evaluar periodicamain las scolas popularas; c) cussegliar  persunas  d'instrucziun,  direcziuns  da  scola  ed  autoritads   communalas da scola en dumondas da l'instrucziun, da la planisaziun da scola,  da la furmaziun supplementara e dal management da conflicts.  2 L'uffizi relascha directivas davart l'organisaziun, davart las obligaziuns e davart las  incumbensas e divida il territori chantunal en districts d'inspecturat, resguardond en  quest connex las regiuns linguisticas.  Art.  73 Servetsch psicologic da scola, incumbensas 1 Il servetsch psicologic da scola cusseglia e sustegna uffants e giuvenils, geniturs,   persunas  d'instrucziun,  direcziuns  da  scola,  autoritads  communalas  da  scola  ed  instituziuns da l'agid per uffants e per giuvenils a superar problems da scola, da   svilup e d'educaziun. 2 Il servetsch psicologic da scola fa scleriments e cussegliaziuns en cas da problems  d'emprender, da prestaziun, da cumportament e da svilup sco er en cas da dumondas  da la carriera da furmaziun d'uffants e da giuvenils. 3 Ultra da l'agid en il cas singul cooperescha il servetsch psicologic da scola tar la  prevenziun da problems da scola, da svilup e d'educaziun.   17     421.010    4 L'uffizi relascha directivas davart l'organisaziun, davart las obligaziuns e davart las  incumbensas  dal  servetsch  psicologic  da  scola  e  divida  il  territori  chantunal  en  regiuns da cussegliaziun.  8. Disposiziuns finalas  Art.  74 Aboliziun dal dretg vertent 1 Cun l'entrada en vigur da questa ordinaziun vegnan abolids ils suandants relaschs: a) ordinaziun davart l'admissiun d'uffants da quatter onns en scolina dals 19 da   mars 1996; b) conclus da la regenza davart l'elegibladad da mussadras dals 8 da mars 1994; c) ordinaziun davart la surveglianza da las scolinas en il chantun Grischun dals   27 d'october 1998; d) ordinaziun davart la promoziun d'uffants cun impediments en las scolinas dal   chantun Grischun dals 2 da fanadur 1996; e) ordinaziun davart las prestaziuns d'assicuranza per mussadras ed uffants en   scolina dals 29 da zercladur 1992; f) ordinaziun per manar ed organisar il stgalim superiur da la scola populara dals   27 d'october 1998; g) ordinaziun davart l'organisaziun da classas pitschnas dals 6 da mars 2001; h) ordinaziun davart il pajament da contribuziuns per las direcziuns da scolas   (ordinaziun davart las direcziuns da scolas) dals 9 da favrer 2009; i) ordinaziun davart l'elegibladad da persunas d'instrucziun per classas pitschnas,   scolas  realas  e scolas  secundaras  sco er  da persunas d'instrucziun da roms  spezials dals 15 da matg 2001;  j) disposiziuns  executivas  per  conceder  e  subvenziunar  congedis  da  perfecziunament dals magisters da las scolas popularas dals 19 da mars 1991;  k) ordinaziun davart la promoziun a las scolas popularas dal chantun Grischun  (ordinaziun da promoziun) dals 15 da matg 2001;  l) ordinaziun  davart  la  procedura  d'admissiun al  stgalim superiur  da  la  scola  populara (ordinaziun d'admissiun) dals 17 da zercladur 1996;  m) ordinaziun davart il subvenziunament da stabiliments da scola e da sport da  scola (ordinaziun davart la construcziun da scolas) dals 29 da zercladur 2010;  n) ordinaziun  davart  il  perfecziunament  e  la  furmaziun  supplementara  da  las  persunas d'instrucziun da las  scolas  popularas  e  scolinas  dals  27 d'october  1998;  o) ordinaziun davart  la  surveglianza da scola  en il  chantun Grischun dals  27  d'october 1998;  p) ordinaziun davart  las prestaziuns d'assicuranza per scolaras  e scolars e  per  persunas d'instrucziun dals 20 da matg 1975;  q) ordinaziun  davart  la  promoziun linguistica  d'uffants  da lingua estra  en  las  scolinas  e  las  scolas  popularas  dal  chantun  Grischun dals  25 da  zercladur  1996;  18       421.010   r) ordinaziun davart la scolaziun speziala dals 27 da november 2007. 2 Sche relaschs vertents renvieschan a disposiziuns che vegnan abolidas tras questa  ordinaziun,  vegnan  applitgadas  las  disposiziuns  correspundentas  da  questa  ordinaziun.  Art.  75 Entrada en vigur 1 Questa ordinaziun entra en vigur il 1. d'avust 2013.   19     421.010    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 25-09-2012 01-08-2013 relasch emprima versiun - 16-12-2014 01-01-2015 Art. 34 al. 1 midada 2014-037 30-06-2015 01-01-2016 Art. 62 aboliziun 2015-021 30-06-2015 01-01-2016 Art. 63 al. 2 integraziun 2015-021 30-06-2015 01-01-2016 Art. 66 al. 1 midada 2015-021 30-06-2015 01-01-2016 Art. 69 al. 2 midada 2015-021 30-06-2015 01-01-2016 Art. 71 midada dal titel 2015-021 30-06-2015 01-01-2016 Art. 71 al. 1 midada 2015-021 30-06-2015 01-01-2016 Art. 71 al. 2 integraziun 2015-021 30-06-2015 01-01-2016 Art. 71 al. 3 integraziun 2015-021 11-06-2018 01-08-2018 Art. 26 al. 1 midada 2018-007 11-06-2018 01-08-2018 Art. 26 al. 2 midada 2018-007 11-06-2018 01-08-2018 Art. 27 al. 1 midada 2018-007 11-06-2018 01-08-2018 Art. 27 al. 2 midada 2018-007 11-06-2018 01-08-2018 Art. 27 al. 3 aboliziun 2018-007 11-06-2018 01-08-2018 Art. 27 al. 4 aboliziun 2018-007 11-06-2018 01-08-2018 Art. 27 al. 5 aboliziun 2018-007 11-06-2018 01-08-2018 Art. 58 al. 1 midada 2018-007 11-06-2018 01-08-2018 Art. 58 al. 1, a) integraziun 2018-007 11-06-2018 01-08-2018 Art. 58 al. 1, b) integraziun 2018-007 11-06-2018 01-08-2018 Art. 58 al. 1, c) integraziun 2018-007 11-06-2018 01-08-2018 Art. 69 al. 1, a) midada 2018-007 09-02-2021 01-03-2021 Art. 63 al. 2 aboliziun 2021-006 29-06-2021 01-08-2021 Art. 23 al. 1bis integraziun 2021-024 21-06-2022 01-08-2022 Art. 6 al. 3 integraziun 2022-025 21-06-2022 01-08-2022 Art. 6 al. 4 integraziun 2022-025 21-06-2022 01-08-2022 Art. 6 al. 5 integraziun 2022-025 21-06-2022 01-08-2022 Art. 15 al. 1, b) midada 2022-025 21-06-2022 01-08-2022 Art. 15 al. 2 integraziun 2022-025 21-06-2022 01-08-2022 Art. 15 al. 3 integraziun 2022-025  20       421.010   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 25-09-2012 01-08-2013 emprima versiun - Art. 6 al. 3 21-06-2022 01-08-2022 integraziun 2022-025 Art. 6 al. 4 21-06-2022 01-08-2022 integraziun 2022-025 Art. 6 al. 5 21-06-2022 01-08-2022 integraziun 2022-025 Art. 15 al. 1, b) 21-06-2022 01-08-2022 midada 2022-025 Art. 15 al. 2 21-06-2022 01-08-2022 integraziun 2022-025 Art. 15 al. 3 21-06-2022 01-08-2022 integraziun 2022-025 Art. 23 al. 1bis 29-06-2021 01-08-2021 integraziun 2021-024 Art. 26 al. 1 11-06-2018 01-08-2018 midada 2018-007 Art. 26 al. 2 11-06-2018 01-08-2018 midada 2018-007 Art. 27 al. 1 11-06-2018 01-08-2018 midada 2018-007 Art. 27 al. 2 11-06-2018 01-08-2018 midada 2018-007 Art. 27 al. 3 11-06-2018 01-08-2018 aboliziun 2018-007 Art. 27 al. 4 11-06-2018 01-08-2018 aboliziun 2018-007 Art. 27 al. 5 11-06-2018 01-08-2018 aboliziun 2018-007 Art. 34 al. 1 16-12-2014 01-01-2015 midada 2014-037 Art. 58 al. 1 11-06-2018 01-08-2018 midada 2018-007 Art. 58 al. 1, a) 11-06-2018 01-08-2018 integraziun 2018-007 Art. 58 al. 1, b) 11-06-2018 01-08-2018 integraziun 2018-007 Art. 58 al. 1, c) 11-06-2018 01-08-2018 integraziun 2018-007 Art. 62 30-06-2015 01-01-2016 aboliziun 2015-021 Art. 63 al. 2 30-06-2015 01-01-2016 integraziun 2015-021 Art. 63 al. 2 09-02-2021 01-03-2021 aboliziun 2021-006 Art. 66 al. 1 30-06-2015 01-01-2016 midada 2015-021 Art. 69 al. 1, a) 11-06-2018 01-08-2018 midada 2018-007 Art. 69 al. 2 30-06-2015 01-01-2016 midada 2015-021 Art. 71 30-06-2015 01-01-2016 midada dal titel 2015-021 Art. 71 al. 1 30-06-2015 01-01-2016 midada 2015-021 Art. 71 al. 2 30-06-2015 01-01-2016 integraziun 2015-021 Art. 71 al. 3 30-06-2015 01-01-2016 integraziun 2015-021   21    	1. Instituziuns responsablas per la scola 	Art. 1 Obligaziun d'admissiun 	Art. 2 Daners da scola 	Art. 3 Collavuraziun cun instituziuns privatas ch'èn responsablas per la scola  	2. Purschidas da scola e da furmaziun 	2.1. Stgalims da scola 	Art. 4 Entrada e frequentaziun dal stgalim da la scolina 	Art. 5 Models dal stgalim secundar I  	2.2. Obligaziun d'ir a scola, lieu da scola e frequentaziun gratuita 	Art. 6 Frequentaziun en in'autra instituziun ch'è responsabla per la scola 	Art. 7 Spustament e suspensiun da l'entrada en scolina 	Art. 8 Spustament e suspensiun da l'entrada en scola primara 	Art. 9 Frequentaziun postobligatorica da la scola 	Art. 10 Relaschada anticipada 	Art. 11 Transport da scolaras e da scolars  	2.3. Scolas privatas ed instrucziun privata 	Art. 12 Dretg d'instruir 	Art. 13 Mesiras en cas da premissas nunsuffizientas   	3. Organisaziun da la scola 	3.1. Gestiun ed organisaziun 	Art. 14 Approvaziun da l'urden da scola 	Art. 15 Premissas minimalas a direcziuns da scola 	Art. 16 Obligaziuns da las direcziuns da scola 	Art. 17 Direcziuns da scola cuminaivlas 	Art. 18 Registraziun da datas statisticas  	3.2. Manaschi da scola 	Art. 19 Grondezzas maximalas da las partiziuns 	Art. 20 Grondezzas minimalas da las partiziuns 	Art. 21 Adattaziun da las grondezzas minimalas e maximalas da las partiziuns, excepziuns 	Art. 22 Occurrenzas da scola spezialas 	Art. 23 Lecziuns per mez di sin il stgalim primar 	Art. 24 Uras da bloc 	Art. 25 Dis da congedi  	3.3. Cuntegns didactics, plan d'instrucziun e meds d'instrucziun 	Art. 26 Roms d'instrucziun 1. stgalim primar 	Art. 27 2. stgalim secundar I 	Art. 28 Scolas e classas che vegnan manadas en moda bilingua 	Art. 29 Meds d'instrucziun  	3.4. Purschidas cumplementaras 	Art. 30 Scolas secundaras da vallada 1. structura 	Art. 31 2. renconuschientscha 	Art. 32 3. plan d'instrucziun 	Art. 33 4. garanzia da la qualitad 	Art. 34 Classas da talent 	Art. 35 Purschidas supplementaras per uffants da lingua estra 	Art. 36 Promoziun speziala d'uffants da lingua estra en lur lingua e cultura 	Art. 37 Purschidas da time-out  	3.5. Promoziun e midada da stgalim 	Art. 38 Promoziun, princips 	Art. 39 Promoziun periclitada 	Art. 40 Nunpromoziun 	Art. 41 Cuntinuaziun da l'onn da scola en la classa pli bassa 	Art. 42 Sursiglir ina classa 	Art. 43 Procedura d'admissiun  	3.6. Mesiras da la pedagogia speziala 	Art. 44 Purschidas da la scolaziun e da la promoziun 	Art. 45 Furmas da la scolaziun e da la promoziun 	Art. 46 Garanzia da la purschida simpla da la pedagogia speziala 	Art. 47 Proceduras concernent las mesiras da la pedagogia speziala 1. en general 	Art. 48 2. en il sectur simpel 	Art. 49 3. en il sectur pretensius 	Art. 50 Incaricas da prestaziun 	Art. 51 Scolaras e scolars cun talents extraordinaris  	3.7. Assicuranza 	Art. 52 Assicuranza cunter accidents 	Art. 53 Assicuranza da responsabladad   	4. Las scolaras ed ils scolars 	Art. 54 Exclusiun da la scola  	5. Las persunas d'instrucziun 	5.1. Engaschament ed obligaziuns 	Art. 55 Dretg d'instruir 	Art. 56 Curs da furmaziun supplementara obligatorics 	Art. 57 Curs da furmaziun supplementara facultativs 	Art. 58 Congedi da furmaziun supplementara 	Art. 59 Facilitaziun da vegliadetgna 	Art. 60 Schliaziun da la relaziun da lavur  	5.2. Salarisaziun 	Art. 61 Augment dals stgalims dal salari minimal   	6. Finanziaziun da las scolas 	6.1. Princip 	Art. 62 * …  	6.2. Contribuziuns dal chantun e da las instituziuns responsablas per la scola 	Art. 63 Assegn da las pauschalas per la scola regulara 	Art. 64 Pauschala per la direcziun da la scola 	Art. 65 Pauschala supplementara per scolas pitschnas 1. lieus da scola periferics 	Art. 66 2. calculaziun 	Art. 67 Pauschala supplementara per scolas secundaras da vallada 	Art. 68 Contribuziuns da la vischnanca e dals geniturs a la scolaziun speziala 	Art. 69 Contribuziuns per ina furmaziun supplementara obligatorica e per in congedi da furmaziun supplementara 1. princip 	Art. 70 2. premissas per survegnir contribuziuns 	Art. 71 Pauschalas per transports da scolaras e scolars *   	7. Instanzas 	Art. 72 Inspecturat, incumbensas 	Art. 73 Servetsch psicologic da scola, incumbensas  	8. Disposiziuns finalas 	Art. 74 Aboliziun dal dretg vertent 	Art. 75 Entrada en vigur   		2022-06-22T18:16:10+0200 	"7001 Chur" 	"Gesetzessammlung Kanton Graubünden"